Document ID: 31996D0593

NEUVOSTON PÄÄTÖS,
tehty 16 päivänä syyskuuta 1996,
Euroopan yhteisön ja tiettyjen kolmansien maiden tekstiilituotteiden kauppaa koskevien tiettyjen sopimusten väliaikaisesta soveltamisesta (Armenia, Azerbaid Ozan, Georgia, Kazakstan, Kirgisistan, Moldova, Tad Ozikistan, Turkmenistan) (96/593/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa,
ottaa huomioon komission ehdotuksen,
sekä katsoo, että
Armenian, Azerbaid Ozanin, Georgian, Kazakstanin, Kirgisistanin, Moldovan, Tad Ozikistanin ja Turkmenistanin kanssa on neuvoteltu tekstiilituotteiden kauppaa koskevat kahdenväliset sopimukset, jäljempänä `perussopimukset`, ja niiden väliaikaisesta soveltamisesta on päätetty 20 päivänä joulukuuta 1993 tehdyllä neuvoston päätöksellä 94/277/EY (1)
Armenian, Azerbaid Ozanin, Georgian, Kazakstanin ja Moldovan kanssa tehtyjä perussopimuksia on muutettu kirjeenvaihtona tehdyillä sopimuksilla Itävallan, Suomen ja Ruotsin Euroopan unioniin liittymisen huomioon ottamiseksi; näiden sopimusten väliaikaisesta soveltamisesta on päätetty 22 päivänä joulukuuta 1995 tehdyllä neuvoston päätöksellä 96/223/EY (2),
komissio on neuvotellut yhteisön puolesta kahdenvälisiä sopimuksia tiettyjen kolmansien maiden kanssa käytävää tekstiilikauppaa koskevien voimassa olevien kahdenvälisten sopimusten muuttamiseksi ja uusimiseksi; kyseisiä kahdenvälisiä sopimuksia olisi sovellettava väliaikaisesti 1 päivästä tammikuuta 1996, kunnes sopimusten tekemiseksi tarvittavat menettelyt on saatettu päätökseen, jollei vastavuoroisesta väliaikaisesta soveltamisesta sopimuspuolten välillä muuta johdu,
ON PÄÄTTÄNYT SEURAAVAA:
1 artikla
Tämän päätöksen liitteessä lueteltuja kahdenvälisiä sopimuksia sovelletaan väliaikaisesti 1 päivästä tammikuuta 1996, kunnes ne tehdään muodollisesti, jollei vastavuoroisesta väliaikaisesta soveltamisesta sopimuspuolten välillä muuta johdu.
2 artikla
Parafoitujen sopimusten tekstit ovat tämän päätöksen liitteenä.
Tehty Brysselissä 16 päivänä syyskuuta 1996.

Labels: 18
1
15
5